Narodna skupština
20100429

U obrazloženju se ne navodi razlog zbog čega se odbija amandman, niti se navodi bilo koji razlog tehničke, finansijske ili bilo koje druge prirode, za neprihvatanje ovog amandmana. Pominju se neki novi obrasci, poreske prijave, ali to nije razlog da se na primenu ovog zakona čeka toliko dugo. Mislim da je razlog u nečemu drugom. Najverovatnije se radi o nezainteresovanosti i neefikasnosti vlasti da se uredi ovo pitanje (zbog toga nisu ni uzete pare odobrenog kredita) i u tome što se službe socijalnog osiguranja nalaze u nadležnosti dva ministarstva, koja ne mogu da se usklade jer su okupirani drugim poslovima, a ono što je važno za građane Srbije nije za njih. Ovo obrazloženje ne može biti razlog zašto se za sabiranje ovih podataka čeka još tri godine.